Grupul celor plecați în călătoria oferită de Roșia Montana Gold Corporation în Noua Zeelandă (despre care paginademedia.ro a scris aici) îi include, printre alții, pe Robert Turcescu, Ioan T. Morar, Mihai Tatulici, Livia Dilă, Doru Bușcu și Vlad Macovei.

Publicitate

Scopul excursiei: “reflectarea obiectivã si documentatã a impactului economic, social, de mediu si de patrimoniu al minei de la Roșia Montana.”

Paginademedia.ro vă prezintă 13 oameni dintre cei plecați în Noua Zeelandă, în lista de mai jos:

Robert Turcescu

Ioan T. Morar

Mihai Tatulici

Livia Dilă (B1)

Doru Bușcu (Academia Cațavencu)

Floriana Jucan (Qmagazine)

Emil Hurezeanu (Realitatea Cațvencu)

Vlad Macovei (Evenimentul zilei)

Rareș Bogdan (Ziua de Cluj)

Dragoș Nedelcu (Realitatea Cațavencu)

Sorin Freciu (Realitatea Cațavencu)

Roxana Voloșeniuc (Elle)

Corina Vințan

Invitația trimisă jurnaliștilor menționa că Roșia Montana Gold Corporation “nu impune sub nicio formă vreo restricție din punct de vedere al modului ulterior în care va fi decisă prezentarea situației de la fata locului”.

Precizarea a fost postată pe blogul Florianei Jucan, participantă la excursie. Ea a publicat un fragment din invitația celor de la Roșia Montana Gold Corporation:

"Deoarece proiectul minier de la Roșia Montană continuă să fie un subiect fierbinte pe agenda presei din România, considerăm că este de datoria companiei să creeze cadrul necesar de consultare și informare a tuturor celor interesați în vederea atingerii unui obiectiv comun: reflectarea obiectivă si documentată a impactului economic, social, de mediu și de patrimoniu al minei de la Roșia Montană. În spiritul libertății de exprimare, compania nu impune sub nicio formă vreo restricție din punct de vedere al modului ulterior în care va fi decisă prezentarea situației de la fața locului. În mod firesc, abordarea editorială le aparține în întregime jurnaliștilor. În acest sens, am fi onorați dacă veți putea participa la această vizită.”

Adevărul preia informația paginademedia.ro și precizează că excursia a costat 10.000 de euro pentru fiecare invitat. Adevărul îi citează pe jurnalistul Cristian Tudor Popescu și pe Ioana Avădani, directorul Centrului pentru Jurnalism Independent - CJI.

Cristian Tudor Popescu:

“Orice jurnalist care este luat de o firmă care are un interes declarat şi controversat de ani de zile nu are ce căuta într-o astfel de excursie. Este ¬nonetică plecarea lor în excursie pentru că ea este plătită şi nu poate să asigure obiectivitatea jurnalistului. (…)Din moment ce cheamă un şef, reprezentanţii firmei vor să creeze un curent de opinie în interiorul mediului respectiv - televiziune sau ziar. Este mai grav decât (să cheme, n.r.) un simplu jurnalist care poate să facă un reportaj şi atât.”

Ioana Avădani:

“Dacă ne uităm în codurile de conduită ale unor ziare serioase ca «NY Times» sau «The Guardian», răspunsul este evident: niciun responsabil editorial nu pleacă în deplasare decât pe banii redacţiei. Şi nu numai în Noua Zeelandă, ci şi la Făurei. Chiar dacă nu este o condiţionare directă, suspiciunea există.”

Citește și:

Petrişor Obae

petrisor.obaepaginademedia.ro